Diari Oficial de la Generalitat Valenciana


Sumari del DOGV 5288, del 26-06-2006 (2006/7403)

Notificació a l'OP número 590 SAT número 4 Citrical. Expedient número 46/028/2005.
----------------------------------------------------------------------------------

### Dades del document

Número de DOGV
:   5288

Data del DOGV
:   26-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/7403


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a l'OP número 590 SAT número 4 Citrical. Expedient número 46/028/2005. [2006/S7403]  
El cap del Servici de Mercats Agraris de la Conselleria d'Agricultura, Pesca i Alimentació, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica per mitjà d'este escrit a l'OP número 590, SAT número 4, Citrical, amb domicili a la carretera de Vilamarxant, 124, 1r, 3a, 46641 Riba-roja de Túria (València):  
1. Que amb data 23 de maig de 2006 i 25 de maig de 2006 se li va remetre notificació del requeriment de 17 de maig de 2006, del cap del Servici de Mercats Agraris, per a l'esmena de deficiències i l'aportació de documents.  
2. Que el contingut del requeriment enviat a l'OP número 590, SAT número 4, Citrical, és:  
«N/REF: AFGA/Sº Mercados, assumpte: prova documental, expedient: 46/028/2005, destinatari: OP número 590 SAT número 4, Citrical, Carretera de Vilamarxant, 124,1r, 3ª, 46616 Riba-roja de Túria (València)  
En relació amb el seu escrit d'al·legacions de 5 de desembre de 2005, realitzades a l'acord d'inici de procediment de reintegrament de l'expedient 46/028/2005 relatiu al pagament de l'ajuda a la transformació de determinats cítrics, campanya 2001/02, de l'OP número 590, SAT núm. 4, Citrical, li informe del següent:  
Primer. Que en l'escrit d'al·legacions mencionat, en el punt sèptim, mitjans de prova, se sol·licita que es tinga per reproduïda la prova documental aportada amb l'escrit «consistent en el llibre de comptabilitat general oficial corresponent a l'any 2002» i «còpia del llibre de registre d'IVA, documents bancaris que acrediten els cobraments de les factures, liquidacions de matèria primera als socis i les factures de venda a la indústria de transformació.»  
Segon. Que estos documents no s'aporten amb el document d'al·legacions presentat el dia 5 de desembre de 2005, i que són necessaris per considerar la prova documental sol·licitada.   
Per tot això:   
1. Es requerix el Aurelio Luján Ronda perquè, en nom i representació de l'OP número 590, SAT número 4, CV Citrical, aporte, en un termini de 10 dies, la documentació que l'OP número 590, en el seu escrit de 5 de desembre de 2005, diu aportar com a prova documental en l'expedient 46/028/2005, i que correspon als llibres de comptabilitat general, és a dir, llibre d'inventari i comptes anuals i el llibre diari, degudament legalitzats, còpia del llibre de registre d'IVA, documents bancaris que acrediten els cobraments de les factures, liquidacions de matèria primera als socis i les factures de venda a la indústria de transformació. Una vegada transcorregut el termini esmentat, i en cas de no aportar la documentació, es podrà declarar que ha prescrit el seu dret a este tràmit. Conclòs este tràmit i vistes les actuacions practicades, es dictarà la resolució que procedisca.  
2. Segons l'article 42.5.a de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en què s'establix que: «5. El transcurs del termini màxim legal per a resoldre un procediment i notificar la resolució es podrà suspendre en els casos següents: a) Quan haja de requerir-se qualsevol interessat per a l'esmena de deficiències i l'aportació de documents i altres elements de judici necessaris, pel temps que hi haja entre la notificació del requeriment i el seu compliment efectiu pel destinatari o, si no n'hi ha, el transcurs del termini concedit, tot això sense perjudici del que es preveu en l'article 71 d'esta llei», es declara suspés el termini de resolució de l'expedient 46/028/2005 des de la data de notificació del present requeriment fins al seu compliment efectiu o fins a l'extinció del termini concedit.  
Cosa que comunique perquè en prengueu coneixement i als efectes oportuns.  
València, 17 de maig de 2006.. El cap del Servici de Mercats Agraris: Miguel Rostoll Masanet.